दोस्त के साथ मना रही हैं वेकेशन, फिल्मों से ब्रेक लेकर गर्ल्स ट्रिप एन्जॉय कर रहीं
Samantha Ruth Prabhu Shares Dance Video with Bali Vacation एक्ट्रेस ने अपना एक डांस वीडियो फैंस के साथ शेयर किया है, जिसमें वह अपनी दोस्त के साथ क्यूट डांस स्टेप्स करती हुई नजर आईं।
सामंथा रुथ प्रभु इन दिनों बाली में अपनी छुट्टियों का आनंद ले रही हैं। हाल ही में एक्ट्रेस ने अपना एक डांस वीडियो फैंस के साथ शेयर किया है, जिसमें वह अपनी दोस्त के साथ क्यूट डांस स्टेप्स करती हुई नजर आईं।
दोस्त के साथ किया डांस को इंजॉय 
वीडियो में सामंथा अपनी दोस्त अनुषा स्वामी के साथ दिखाई दे रही हैं। दोनों एक- साथ थिरकते हुए दिखाई दिए। लुक की बात करे तो एक्ट्रेस व्हाइट टैंक और ब्लू डेनिम शॉर्ट्स में दिखाई दी जबकि उनकी दोस्त ब्लैक टैंक टॉप और लाइट ब्लू डेनिम शॉर्ट्स में नजर आ रही हैं। वीडियो शेयर करते हुए सामंथा ने कैप्शन में लिखा- गर्ल्स ट्रिप 100/100
फैंस ने दिए रिएक्शन
सामंथा के इस वीडियो पर एक यूजर ने कमेंट करते हुए लिखा, 'पता नहीं क्यों, लेकिन मुझे उनके एक्सप्रेशन और पर्सनैलिटी बहुत पसंद है'। दूसरे ने लिखा, 'अच्छी तरह से किया, शाबाश! ऐसा लग रहा है जैसे आप बहुत एन्जॉय कर रहे हैं'। तीसरे ने लिखा, 'सैम को देखकर खुशी और प्यारा महसूस हो रहा है'। वहीं एक यूजर फैन ने लिखा, 'सैम आप स्वैग और क्यूटनेस का पैकेज हैं , ऐसे ही और पोस्ट करते रहिए'।
काम से लिया है ब्रेक 
बता दें, सामंथा ने अपने हालिया प्रोजेक्ट्स सिटाडेल और कुशी की शूटिंग पूरी करते ही काम से ब्रेक लिया है। एक्ट्रेस करीब 1 साल से मायोसाइटिस नाम की ऑटो इम्यून बीमारी से जूझ रही हैं। अब वह अपनी मेन्टल और फिजिकल हेल्थ पर फोकस करना चाहती हैं। इसलिए वह लम्बे ब्रेक पर हैं'। सामंथा ने जिन प्रोजेक्ट्स के लिए प्रोड्यूसर्स से एडवांस फीस ली थी, उन्होंने प्रोड्यूसर को सारे पैसे लौटा दिए हैं।
सामंथा का वर्कफ्रंट
सामंथा को आखिरी बार पौराणिक फिल्म शाकुंतलम में देखा गया था, जो बॉक्स ऑफिस पर फ्लॉप साबित हुई। उनके अपकमिंग प्रोजेक्ट्स की बात करे तो वह फिल्म कुशी में विजय देवरकोंडा के साथ नजर आएंगी। शिव निर्वाण द्वारा निर्देशित यह फिल्म रोमांटिक ड्रामा फिल्म 1 सितंबर 2023 को सिनेमाघरों में रिलीज होगी।
इसके अलावा, सामंथा राज और डीके की सीरीज सिटाडेल में भी दिखाई देंगी। इस सीरीज में सामंथा के साथ वरुण धवन हैं। दोनों पहली बार अमेजन प्राइम वीडियो की भारतीय श्रृंखला में एक साथ स्क्रीन शेयर करेंगे।